ভবানীপুরে বহিরাগত ব্যাখ্যা দিলেন মুখ্যমন্ত্রী

কলকাতা: আগামী সোমবার কালীপুজো। তার আগে শুক্রবার থেকেই কয়েকটি কলকাতার নামী কালীপুজোগুলির উদ্বোধন হয়ে গেল মুখ্যমন্ত্রী মমতা বন্দ্যোপাধ্যায়ের (Mamata Banerjee) হাত ধরে। গিরিশ পার্ক ফাইভ স্টার স্পোর্টিং ক্লাবের কালীপুজোর উদ্বোধন করেন মুখ্যমন্ত্রী। সেখানে তাঁর অভিযোগ, বহিরাগতরা এখানে ঢুকে বড় বড় বহুতল উঠছে আর তার জেরে স্থানীয় বস্‌তিবাসীকে উচ্ছেদ হতে হচ্ছে। এ বিষয়ে স্থানীয় কাউন্সিলরদের নজরদারির নির্দেশ দিলেন মমতা বন্দ্যোপাধ্যায়।

ভবানীপুরের ‘আউটসাইডার’ মন্তব্য (Bhabanipur’s outsider comments) নিয়ে বিতর্কে সরাসরি জবাব দিলেন মুখ্যমন্ত্রী মমতা বন্দ্যোপাধ্যায়। মমতা বলেন,“আমার একটি কথার অন্য অর্থ বের করা হয়েছে। আমি বহিরাগত বলতে এখানে বসবাসকারী মানুষদের বোঝাইনি।” বাংলায় সব রকম লোকের বাস। আমার কাছে কোনো ভেদাভেদ নেই।” এর পরেই তোপ গোদি মিডিয়ার (Gadi media) দিকে—“আমার কথাটার ভুল ব্যাখ্যা করা হয়েছে। গোদি মিডিয়া, বলি এক করি আর এক। ওরা ভুল তথ্য ছড়াতে ওস্তাদ!”

আরও পড়ুন: বাজি পোড়ানোর সময় বেঁধে দিল কলকাতা পুলিশ

মুখ্যমন্ত্রী বলেন, কাউন্সিলারদের বকছিলাম কেন গরিব লোকদের বাড়ি করে দেবে না। ভুল বুঝিয়েছে। গরিব মানুষের বস্‌তি তুলে বড় বাড়ি হচ্ছে। তা আমি সর্মথন করি না। বাইরের লোক দিয়ে পরিকল্পনা করে এগুলো করা হচ্ছে। আমাদের ভোটারদের তাড়িয়ে দেওয়া হচ্ছে। কাউন্সিলারদের সতর্ক করছিলাম। বাড়ি করে চলে যাচ্ছে। ড্রেনের জায়গা নেই। একটা বাড়ি হওয়ার পর সবটা দেখে নেবে। আমি একটা দলকে বহিরাগত বলেছি। নির্বাচনের নামে করে একদল বহিরাগত আসেন, বাড়ি কিনে নেন। ভাড়া নেন। এটা স্হানীয় কাউন্সিলাদের বলাটা বিকৃতি করেছে। যাঁরা বাংলায় থাকেন, কাজ করেন, তাঁরাই আমাদের মানুষ। গরিবদের সাহায্য করা আমাদের মানবিক কর্তব্য। মমতা আরও বলেন, “আমি আমার দলের নেতাদের সতর্ক করেছিলাম, গরিব মানুষের পাশে থাকো। কাউকে অন্যায়ভাবে সরিয়ে দিও না।

দেখুন ভিডিও